Valkoinen Kani

Valkoinen Kani on Lewis Carrollin Liisan seikkailut ihmemaassa -kirjassa ja -elokuvassa esiintyvä kuvitteellinen hahmo. Valkoinen kani esiintyy heti tarinan alussa, ja hänellä on yllään liivit ja kädessään kello. Hän huudahtaa vähän väliä: "Voi hyvänen aikana, olen myöhässä!" Liisa seuraa kania kaninkoloon ja päätyy ihmemaahan. Valkoinen kani esiintyy tarinassa myös Herttakuninkaan ja Herttakuningattaren sanansaattajana ja palvelijana.

Walt Disneyn Liisa Ihmemaassa -elokuvassa Valkoisen kanin nimi on Pekka-Kani. Elokuvassa Liisa seuraa Pekka-Kania koloon ja päätyy ihmemaahan kuten kirjassakin. Pekka-Kani tavataan myös kohdassa, kun Liisa on kasvanut suureksi ja Pekka-Kani luulee häntä hirviöksi. Valkoinen kani esiintyy myös Herttakuningattaren oikeudenkäynnissä.

Lasten- ja nuortenkirjallisuuden henkilöhahmot
Kuvitteelliset jänikset ja kaniinit
Liisa Ihmemaassa